stanford-oval/wikipedia huggingface dataset:
Fiat Doblò
Fiat Doblò II (2010–2022)

| Fiat Doblò II |
| --- | --- |

Valmistustiedot
Valmistusmaa:   Turkki
Valmistaja:  Fiat Professional
Valmistusvuodet:  2010–2022
Muut nimet:  Fiat Pratico Ram V1000
Korimalli:  2-ovinen lava-auto 4/5-ovinen pakettiauto 4/5-ovinen tila-auto
Edeltäjä:  Fiat Doblò I
Seuraaja:  Fiat Doblò III
Teknisesti samankaltaisia:  Fiat Linea Opel Combo C Ram ProMaster City
Tekniset tiedot
Pohjalevy:  GM Fiat Small LWB
Moottori:  R4
Iskutilavuus:  1,3–1,6 l
Polttoaine:  bensiini diesel maakaasu
Vetotapa:  etuveto
Vaihteisto:  5-vaihteinen manuaali 6-vaihteinen manuaali 5-vaihteinen robotti
Uudelle Fiatin ja General Motorsin yhteistyössä suunnittelemalle pohjalevylle rakennettu toisen sukupolven Fiat Dobló tuli markkinoille vuonna 2009. Sillä oli lähes identtinen sisarmalli, Opel Combo, jonka valmistus alkoi vuonna 2011. Vuodesta 2015 lähtien Pohjois-Amerikan markkinoille on viety Ram ProMaster Cityä, joka eroaa Doblòsta vain suuremman ja tehokkaamman moottorinsa osalta. Chilessä Doblòa myydään nimellä Ram V1000.
Myös toisen sukupolven Doblò sai Vuoden Pakettiauto -palkinnon, vuonna 2011.
Vuoden 2017 Euro NCAP -kolaritestistä Doblò sai tulokseksi kolme tähteä viidestä.
Bensiinimoottorina on 1,4-litrainen FIRE (95 hv). Sen lisäksi saatavana on 1,4 T-JET Natural Power (120 hv), joka toimii myös maakaasulla. Dieselvaihtoehdot ovat 1,3- (90 hv), 1,6- (90/105 hv) ja 2,0-litraiset (135 hv) Multijetit.
Kesällä 2011 mallivalikoima täydentyi Doblò Work Up -lava-autoversiolla, jota myydään Turkissa nimellä Fiat Pratico.
Hannoverin autonäyttelyssä syksyllä 2014 esiteltiin uudistunut Doblò. Suurimmat muutokset kohdistuivat uudelleenmuotoiltuun keulaan, josta tuli vastaavanlainen kuin ProMaster Cityssä. Uusi muotoilu lainaa yksityiskohtia suuremmasta Ducato-mallista. Ohjaamossa kojelauta vaihtui uuteen.
Fiat Doblò III (2022–)

| Fiat Doblò III |
| --- | --- |

Valmistustiedot
Valmistusmaa:   Espanja  Portugali
Valmistaja:  Fiat Professional
Konserni:  Stellantis
Valmistusvuodet:  2022–
Korimalli:  pakettiauto tila-auto
Edeltäjä:  Fiat Doblò II
Teknisesti samankaltaisia:   EMP2-pohjalevyn mallit  Citroën Berlingo III  Citroën C4 Picasso II  Citroën C5 Aircross  Citroën C5 X  Citroën C6 (2016)  Citroën Jumpy III  Dongfeng Fengshen A9  DS 7 Crossback  DS 9  Fiat Scudo III  Opel Astra L  Opel Combo D  Opel Grandland  Opel Vivaro C  Peugeot 308 II  Peugeot 308 III  Peugeot 3008 II  Peugeot 408 II  Peugeot 508 II  Peugeot 5008 II  Peugeot Expert III  Peugeot Partner III  Toyota Proace II  Toyota Proace City 
Tekniset tiedot
Pohjalevy:  PSA EMP2
Moottori:  R3 R4
Iskutilavuus:  1,2–1,5 l
Käyttövoima:  bensiini diesel sähkö
Vetotapa:  etuveto
Vaihteisto:  6-vaihteinen manuaali 8-vaihteinen automaatti
Vuonna 2022 markkinoille tullut kolmannen sukupolven Fiat Doblò on perustaltaan sama auto kuin Citroën Berlingo, Opel Combo, Peugeot Partner ja Toyota Proace City. Tämä oli seurausta Fiat-konsernin ja Groupe PSA:n yhdistymisestä Stellantis-konserniksi.
Moottorivaihtoehtoina ovat 1,2-litrainen (110 hv) bensiinimoottori sekä 1,5-litrainen (100/130 hv) dieselmoottori. Lisäksi saatavana on täyssähköinen malliversio E-Doblò.
Aiheesta muualla

Kuvia tai muita tiedostoja aiheesta Fiat Doblò Wikimedia Commonsissa
Doblò Fiat Professionalin kotisivuilla
Fiatin automallit
Ensimmäisen sukupolven facelift-malli.
Fiat Dobló -tila-auto.
Fiat Dobló Work Up
Toisen sukupolven facelift-malli.
Franz Xaver von Zach

Franz Xaver von Zachin muotokuva.
Franz Xaver von Zach (Franz Xaver Freiherr von Zach) (4. kesäkuuta 1754 – 2. syyskuuta 1832), paroni, oli unkarilainen tähtitieteilijä, joka syntyi Unkarissa Pestissä (nykyisin Budapest). Hän perusti ensimmäisen tähtitieteeseen keskittyneen lehden Monatliche Correspondenzin vuonna 1800. Lehteä julkaistiin vuoteen 1813. Zach kuoli Pariisissa koleraan.
Epsilon Tauri b

| Epsilon Tauri b |
| --- | --- |
 Taiteilijan näkemys
Löytäminen
Löytäjä(t):  Sato et al.
Löytöpäivä:  7. helmikuuta 2007
Havaintomenetelmä(t):  Säteisnopeusmenetelmä
Tähden ominaisuudet
Tähden nimi:  Epsilon Tauri
Tähden etäisyys Auringosta:  147 vv
Tähden massa:  2,7 M☉
Tähden spektriluokka:  K0 III
Tähden metallisuus:  0,17
Tähden ikä:  0,625 Gyr
Kiertoradan ominaisuudet
Isoakselin puolikas:  1,93 AU
Eksentrisyys:  0,151
Kiertoaika:  1,63 vrk
Fyysiset ominaisuudet
Massa:  7,6 MJ (2415 ME)
Epsilon Tauri b on eksoplaneetta, joka löydettiin 7. helmikuuta 2007. Se kiertää oranssia jättiläistähteä Epsilon Tauri noin 147 valovuoden päässä Maasta, Härän tähdistön suunnalla.
Planeetta kiertää emotähteään 1,93 AU:n etäisyydellä, ja sen kiertoaika on noin 1,63 päivää. Planeetan massa vastaa noin 7,6 Jupiterin massaa. Planeetta on todennäköisesti kaasujättiläinen.
Ferdinand Schmidt

Ferdinand Schmidt
Ferdinand Schmidt (1816–1890) oli saksalainen nuortenkirjailija. Hän perusti kansankirjastoja ja kirjoitti historiateoksia ja kirjoja nuorisolle, osittain valistushengessä.
Teokset

Jugendbibliothek-sarja (73 nidettä, 1855–1885)
Preussens Geschichte
Weltgeschichte für Haus und Schule
Volkserzählungen
Kaiser Wilhelm und seine Zeit
Teokset > Suomennettu tuotanto

Nibelungein tarina: saksalaisten kansalliseepos. Ferdinand Schmidtin laatimasta nuorisopainoksesta suom. Helmer Winter. Uusikaupunki, 1926
Franz Ziereis

Franz Ziereis
Franz Ziereis (13. elokuuta 1905 – 24. toukokuuta 1945) oli Mauthausen-Gusenin keskitysleirin komendantti toisen maailmansodan lopussa, ja leirin vapauttamisen aikana.
Ziereis syntyi Münchenissä Saksassa. Hänen isänsä oli ajuri ja sai surmansa ensimmäisessä maailmansodassa. Ziereis vietti kansakoulussa kahdeksan vuotta ja aloitti työuransa harjoittelijana ja juoksupoikana tavaratalossa. Iltaisin hän opiskeli kauppatieteitä. Vuonna 1922 hän meni töihin puusepänliikkeeseen. Välillä hän oli työttömänä. Hän päätti vuonna 1924 liittyä armeijaan ja 1. huhtikuuta 1924 Ziereis värväytyi 12 vuoden sopimuksella Reichswehriin. Kersantin arvoinen aliupseeri Ziereis erosi armeijan palveluksesta palveltuaan sopimuksensa loppuun vuonna 1936. Syyskuun 30. päivänä 1936 hän liittyi SS:ään, jossa hänet sijoitettiin SS-Totenkopfverbändeen SS-Obersturmführerin arvoisena kouluttajana.
Hän sai aluksi esimiehiltään sotilaallisia tehtäviä ja hänen esimiehensä, kuten Theodor Eicke kiittelivät hänen kykyjään kouluttajana. Vuonna 1937 hänestä tuli SS-Totenkopf-Standarte 2 "Brandenburgin" 22. Hundertschaftin (sadan miehen yksikkö) päällikkö. Vuonna 1937 hän haavoittui harjoituksessa pahasti olkapäähän ja joutui pitkäksi aikaa sairaalahoitoon.  Vuonna 1938 Ziereis siirrettiin Itävaltaan, missä hän koulutti SS-miehiä SS-Totenkopf-Standarte 3 "Thüringenissä". Keskitysleirien tarkastajan, SS-Gruppenführer Theodor Eicken käskystä Ziereis otti vastaan Mauthausen-Gusenin keskitysleirin komendantit tehtävät 9. helmikuuta 1939, korvaten edeltäjänsä Albert Sauerin. Mauthausenissa Ziereis antoi muun muassa 11-vuotiaan poikansa ampua vankeja kiväärillä talonsa verannalta. 25. elokuuta 1939 hänet ylennettiin SS-Sturmbannführeriksi ja 20. elokuuta 1944 SS-Standartenführeriksi ”erityisistä saavutuksistaan” keskitysleirin komendanttina.
Leirin vapauttamisen jälkeen hän pakeni vaimonsa ja poikansa kanssa leiriltä. Yhdysvaltain maavoimat  löysivät heidät metsästysmajaltaan Phyrn-vuorilta Ylä-Itävallassa 23. toukokuuta samana vuonna. Ziereis yritti paeta, mutta häntä ammuttiin, ja hän haavoittui kuolettavasti. Vangitsemisensa jälkeen hänet vietiin Yhdysvaltain sotilassairaalaan Guseniin, missä hän kuoli 24. toukokuuta 1945. Entiset keskitysleirivangit hirttivät hänen ruumiinsa Gusen I -leirin aitaan.
Flavio Caballero

Flavio Caballero vuonna 2010.
Flavio Caballero (s. 6. lokakuuta 1958 Cartagena, Kolumbia) on kolumbialainen näyttelijä.
Lapsena Caballero oli kiinnostunut sekä näyttelemisestä että psykologiasta. Lukiossa hän kiinnostui psykologiasta yhä enemmän ja meni collegeen lukemaan sitä. Lopulta hän kuitenkin alkoi menettää kiinnostuksensa siihen, vaikka psykologiasta oli tulossa hänen uransa ja alkoi sen sijaan miettiä mahdollisuuksiaan näyttelijänä. Hän aloitti näyttelijäopinnot Kolumbiassa Instituto de Arte Dramatico Juana Sujossa.
Caballero muutti Caracasiin, Venezuelaan ja jatkoi näyttelijäopintojaan Instituto Nacional de Teatro de Caracasissa. Hän opiskeli näyttelemistä myös Yhdysvalloissa ja Brasiliassa.
Vuonna 1971 Caballero esiintyi ensimmäisessä elokuvassaan Il Corsaro Nero, jonka tuotanto oli italialais-espanjalais-ranskalainen. Tämän jälkeen Caballero näytteli ainakin seitsemässä näytelmässä. Vuonna 1979 hän näytteli ensimmäistä kertaa venezuelalaisessa elokuvassa El Rebaño de los Angeles. Vuonna 1982 hän esiintyi ensimmäisessä telenovelassaan La Señorita Perdomo. Sen jälkeen hän näytteli ainakin kuudessatoista eri telenovelassa.
Caballeron uran tärkein vuosi oli 1989, jolloin hän esiintyi telenovelassa Amanda Sabater, joka levisi kansainvälisesti muun muassa Meksikoon, Puerto Ricoon ja Yhdysvaltoihin.
Filmografia > Sarjat

El rebaño de los ángeles, (1979)
La Señorita Perdomo, (1982)
Kapricho S.A., (1982)
Leonela, (1983)
Bienvenida Esperanza, (1983)
La Intrusa, (1987)
Mi amada Beatriz, (1987)
Señora, (1 jakso, 1988)
Amanda sabater, (1989)
El Desprecio, (1 jakso, 1991)
Amores de fin de siglo, (1995)
Luisa Fernanda, (1999)
Carita pintada, (1999)
Viva la Pepa, (2001)
La niña de mis ojos, (1 jakso, 2001)
Mi gorda bella, (2002)
La viuda de Blanco, (2006)
Decisiones, (2006-2007)
Estrambótica Anastasia, (1 jakso, 2007)
El Rostro de Analía, (2008)
Filmografia > Elokuvat

Domingo de resurrección, (1982)
El escándalo,  (1987)
100 años de perdón, (1998)
Golpe de estadio, (1998)
Borrón y cuenta nueva, (2000)
Aiheesta muualla

vencor.co
Flavio Caballero Internet Movie Databasessa. (englanniksi)
rctv.net, espanjaksi (Arkistoitu – Internet Archive)
Fotios Suuri

1600-luvulta peräisin olevassa slaavilaisessa käsikirjoituksen miniatyyrissä kuvataan Fotios kastamassa bulgaarien tsaari Boris I:stä.
Pyhä Fotios Suuri (m.kreik. Φώτιος ο Μέγας, noin 820–893), oli Konstantinopolin ekumeeninen patriarkka vuosina 858–867 sekä 877–886. Ortodoksinen kirkko pitää häntä yhtenä suurimmista patriarkoista sitten Johannes Khrysostomoksen ja on kanonisoinut hänet pyhien joukkoon. Fotioksen paavinvastaisia kirjoituksia ja puheita on pidetty yllytyksenä idän ja lännen kirkkojen väliseen skismaan[lähde? ]; Konstantinopolin neljäs kirkolliskokous vuonna 869 tuomitsi Fotioksen ottaneen laittomasti patriarkan arvon itselleen.. Myöhemmin vuosina 879–880 pidetty Konstantinopolin paikallinen kirkolliskokous palautti Fotiokselle patriarkan arvon ja tuomitsi hänen erottamisensa.
Osa Fotioksen nimiin laitetuista paavinvastaisista kirjoituksista on kuitenkin satoja vuosia myöhemmin syntyneitä tekstejä.
Fotioksen tärkeimmät teokset ovat:
Bibliothēkē (Βιβλιοθήκη), antiikin kreikkalaisen ja varhaisbysanttilaisen kirjallisuuden antologia
Leksikon (Λέξικον), sanasto helpottamaan klassikoiden lukemista
Amfilokhia (Ἀμφιλόχια), kolmesataa kysymystä ja vastausta Raamatun vaikeiden kohtien tulkinnasta
Pyhän Hengen mystagogiasta (Περί της του Αγίου Πνεύματος μυσταγωγίας), Nikean uskontunnustuksen filioque-lisäystä vastaan tehty tutkielma.
Manikealaisia vastaan (Κατά Μανιχαίων), kirjoitus manikealaisuutta vastaan.
Nomokaanon (Νομοκάνων), kokoelma apostolisia ja ekumeenisten kirkolliskokousten kanoneja.
Aiheesta muualla

Fotios Suuren synaksario (Arkistoitu – Internet Archive) Ort.fi
Fotios Suuri Ortodoksi.net
| 0 | 1 | 2 |
| --- | --- | --- |
| Edeltäjä: Ignatios IV | Konstantinopolin patriarkka   | Seuraaja: Stefanos I |
Fis

Fis voi tarkoittaa seuraavia:
FIS Kansainvälinen hiihtoliitto (ransk.  Fédération Internationale de Ski)
Fis, ylennetty F-sävel
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Fis”, voi hakea sivunnimihaulla, laajalla sivunnimihaulla tai tekstihaulla.
Franz Xaver von Wulfen

| Franz Xaver von Wulfen |
| --- | --- |

Henkilötiedot
Syntynyt: 5. marraskuuta 1728 Belgrad, Habsburgien valta­kunta
Kuollut: 16. maaliskuuta 1805 (76 vuotta) Klagenfurt, Pyhä saksalais-roomalainen keisarikunta
Koulutus ja ura
Tutkimusalue:  mineralogia, kasvitiede, sienitiede
 Nimikirjoitus
Franz Xaver von Wulfen (5. marraskuuta 1728 Belgrad, Serbia – 16. maaliskuuta 1805 Klagenfurt, Itävalta), vapaaherra, oli itävaltalainen oppinut, jesuiittapappi, sotilas ja tiedemies. Hän toimi opettajana enimmäkseen Klagenfurtissa, mutta myös Grazissa, Wienissä ja Ljubljanassa. Hän oli aikanaan huomattava mineralogi, kasvitieteilijä ja sienitieteilijä. Hän julkaisi lukuisia luonnontieteellisiä teoksia, ja postuumisti julkaistiin vuonna 1858 hänen pääteoksekseen sanottu Flora Norica phanerogama. Hänet valittiin vuonna 1790 Saksan keisarillisen tiedeakatemia Leopoldinan jäseneksi.
alppiwulfenia (Wulfenia carinthiaca)
Wulfen valittiin 1796 Ruotsin kuninkaallisen tiedeakatemian ulkomaiseksi jäseneksi. Nikolaus Joseph von Jacquin nimesi 1782 putkilokasvisuku wulfeniat (Wulfenia) hänen mukaansa.
Frej Fyhrqvist

Frej Yngve Fyhrqvist (s. 1938) on suomalainen lääkäri. Hän oli Helsingin yliopiston sisätautiopin professori vuodesta 1987.
Fischer Black

Fischer Black
Fischer Sheffey Black (11. tammikuuta[lähde? ] 1938 Washington, DC – 30. elokuuta 1995 New Canaan, Connecticut) oli yhdysvaltalainen taloustieteilijä. Black tunnettiin erityisesti optioiden hinnoitteluun liittyvästä Black–Scholes-mallista.
Black valmistui Harvardin yliopistosta vuonna 1959, jossa hän opiskeli fysiikkaa. Vuonna 1964 hän valmistui tohtoriksi sovelletusta matematiikasta. Black työskenteli pitkään tutkijana eri yliopistoissa ja hänellä oli muun muassa professuuri Chicagon yliopistossa. Vuonna 1984 hän vaihtoi tutkijanuralta Goldman Sachsin palvelukseen, jossa hänestä myöhemmin tuli yhtiön osakas.
Black kuoli syöpään vuonna 1995. Hän oli kuollessaan naimisissa Catherine Tawes Blackin kanssa.
Fiscaglia

| Fiscaglia |
| --- | --- |

 lippu:  vaakuna
 Fiscaglia
 Koordinaatit: 44°47′N, 11°58′E 
Valtio:   Italia
Alue:  Emilia-Romagna
Maakunta:  Ferrara
Perustettu:  1.1.2014
Pinta-ala:  
 – Maa:  116,19 km² km²
Väkiluku (2012):  9 438
 – Väestötiheys:  81 as./km²
Infobox OKVirheellinen NIMI-arvo: 
Fiscaglia on kunta Pohjois-Italiassa Ferraran maakunnassa Emilia-Romagnan alueella. Kunta perustettiin vuonna 2014, kun kolme kuntaa, Massa Fiscaglia (3 543 asukasta), Migliarino (3 670), Migliaro (2 225), yhdistyivät muodostaen Fiscaglian kunnan.
Eroosio

Eroosion synnyttämä holvikaari Archesin kansallispuistossa Utahissa.
Eroosio on kallio- ja maaperän kulumista veden, jään, tuulen, mekaanisen kulutuksen tai jonkin muun maaperää kuluttavan tekijän tähden.
Laajassa merkityksessä eroosioon lasketaan mukaan myös irronneen aineksen kulkeutuminen veden tai tuulen mukana; suppeampi merkitys kattaa vain aineksen irtoamisen, jolloin raja rapautumiseen on häilyvä. Eroosion irrottaman aineksen kasautuminen on nimeltään sedimentaatiota, nämä kaksi prosessia yhdessä muokkaavat maastonmuotoja jatkuvasti.
Lajit

Vesieroosiossa maaperää kalvaa liikkuva vesi. Rannikolla sitä aiheuttavat sekä kalliota vasten iskeytyvät aallot että aaltojen liikuttamat sora ja hiekka. Joen pohjassa eroosiota aiheuttaa sekä virtaava vesi että sen mukana kulkevat ainekset.
Jäätikköeroosiota aiheuttaa sekä liikkuvan jäämassan mukana kulkevat lohkareet, että jäätikön sulamisvesi joka tunkeutuu kiven rakoihin, jäätyy uudelleen ja laajenee, ja murtaa kivestä palasia jotka kulkeutuvat jäätikön mukana. Merkittävimmin Suomen kallioperässä ja maaperässä eroosiota aiheuttanut tapahtuma on ollut jääkausi.
Tuulieroosiota ilmenee lähinnä kuivilla alueilla, missä tuuli irrottaa hiekkaa dyynien pinnasta, ja tuulen kuljettama hiekka hioo kallion pintaa. Dyyni liikkuu tuulen suuntaan, kun tuuli irrottaa hiekkaa tuulenpuolelta ja kasaa sitä suojanpuolelle.
Vaikuttavat tekijät

Eroosioon vaikuttavat tekijät voidaan jakaa kolmeen pääluokkaan: energia-, suoja- ja kestävyystekijöihin.[lähde? ]
Energiatekijöihin kuuluvat eroosiota aiheuttavat ilmiöt. Tällaisia ilmiöitä ovat sade, tuuli, virtaava vesi ja jää, joiden potentiaalinen eroosiota aiheuttava voima vaihtelee pintarakenteiltaan ja kaltevuuksiltaan erilaisissa ympäristöissä.
Suojatekijöihin sisältyvät eroosiota estävät asiat, kuten kasvipeitteen laatu ja määrä, maankäyttö ja -hoito, sekä asutuksen tiheys. Suojatekijöitä voidaan parantaa lisäämällä eroosiota estäviä rakenteita esimerkiksi kattamalla paljas maa katteella.
Kestävyystekijöihin sisältyy maaperän eroosioherkkyys, maaperän veden suodattamiskyky ja maanparannusaineiden käyttö. Jos maaperä on tiivistä, eikä se läpäise vettä on selvää että aiheuttaa valuntaa ja sen mukana eroosiota. On huomattava että jotkin tekijät, kuten sade, voivat vähentää tai lisätä eroosiota. Jos sademäärä on pieni tai ei sada ollenkaan, kasvillisuus häviää ja maaperä on altis eroosiolle. Toisaalta runsaat sateet aiheuttavat voimakastakin vesieroosiota. Humidisissa olosuhteissa, joissa on runsaasti suojaavaa kasvillisuutta, eroosioherkkyys on huomattavasti pienempi kuin aridisissa olosuhteissa tai maaston ollessa paljas.
Vaikutukset

Eroosio on ekosysteemille pienessä määrin terveellinen ja luonnollinen tapahtuma, mutta sitä ovat voimistaneet etenkin ihmisen aiheuttamat muutokset luonnossa. Tällaisia muutoksia ovat esimerkiksi metsien hakkuu, maatalous ja liikkumisen aiheuttama kuluminen.
Eroosio aiheuttaa kuormitusta vesistölle, koska maa-ainesten mukana kulkeutuu ravinteita ja maa-ainesta vesistöihin.
Eroosiossa maasta poistuu sellainen ainesosa, joka on herkkä kulumiselle ja kulkeutumiselle, esimerkiksi pienen raekokonsa tähden. Eroosion aiheuttaman kulutuksen, kuljetuksen ja kasaantumisen voimakkuus vaihtelee maaston ja eroosiota aiheuttavan ilmiön mukaan.
Aiheesta muualla

Wikimedia Commonsissa on kuvia tai muita tiedostoja aiheesta .
Erik Roose: Part one: Erosion control strategies and the concept of land husbandry Land husbandry - Components and strategy.  1996. FAO. Arkistoitu 17.6.2017. Viitattu 11.6.2017.
Eroosion jälkiä maaperässä.
Evan Bouchard

| Evan Bouchard |
| --- | --- |

Henkilötiedot
Syntynyt: 20. lokakuuta 1999 (ikä 24) Oakville, ON, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  191 cm
Paino:  88 kg
Seura
Seura:  Edmonton Oilers
Sarja:  NHL
Pelinumero:  75
Pelaajaura
Pääsarjaura:  2018–
Aik. seurat:  London Knights (OHL) Bakersfield Condors (AHL) Södertälje SK (Allsv.)
NHL-varaus:  10. varaus, 2018 Edmonton Oilers
Evan Bouchard (s. 20. lokakuuta 1999 Oakville, Ontario, Kanada) on kanadalainen jääkiekkopuolustaja, joka pelaa NHL-seura Edmonton Oilersissa. Oilers varasi hänet koko NHL:n varaustilaisuuden kymmenentenä pelaajana kesällä 2018. Bouchard laukoo oikealta.
Ura > Maajoukkueura

Bouchard pelasi alle 20-vuotiaiden MM-kilpailuissa vuonna 2019 sekä alle 18-vuotiaiden Ivan Hlinkan muistoturnauksessa vuonna 2016. Hän edusti myös Canada Whiten joukkuetta World U-17 Hockey Challengessa vuonna 2015, jolloin Bouchard voitti kultaa. Hän oli viidellä syöttöpisteellään joukkueensa paras syöttäjä. Bouchard teki turnauksessa kaikkiaan kuusi tehopistettä, joilla hän jakoi puolustajien pistepörssin voiton Yhdysvaltain Quinn Hughesin kanssa. Bouchard valittiin turnauksen tähdistökentälliseen.
Pelityyli

The Sports Forecaster -sivuston mukaan Bouchard lahjakas all around -puolustaja, jolla on hyvät raamit ja hyökkäyspään taidot. Hän on erinomainen syöttäjä ja käyttökelpoinen ylivoimapelaaja. Bouchardilla on myös hyvä laukaus, hän sijoittuu hyvin omassa puolustuspäässä ja omaa erinomaisen pelikäsityksen. Bouchardilla on kuitenkin parannettavaa kokonaisvaltaisessa pelaamisessa, laukauksen tarkkuudessa ja hänen tulisi käyttää kokoaan enemmän hyödyksi.
Elite Prospects -sivuston Curtis Joen mukaan Bouchard on älykäs all around -puolustaja, joka pelaa korkealla itseluottamuksella ja osaa muuttaa pelin suuntaa monella eri tavalla. Hän luistelee sulavasti ja tykkää osallistua peliin joka tilanteessa, varsinkin hyökkäyspään ruuhkatilanteissa. Bouchard on sekä erinomainen syöttäjä että omaa salakavalan laukauksen. Hän pelaa tasaisesti ja tekee fiksuja ratkaisuja. Bouchardin tulisi kuitenkin lisätä voimaa laukaukseensa. Hän on myös puolustuspäässä aktiivinen hyvällä sijoittumisellaan ja blokkaamalla laukauksia.
Muuta

Bouchardin isoveli Marc on pelannut myös jääkiekkoa.
Giórgos Alkaíos

| Giórgos Alkaíos> Γιώργος Αλκαίος |
| --- | --- |
 Alkaios Eurovision laulukilpailussa Oslossa vuonna 2010
Henkilötiedot
Syntynyt: 24. joulukuuta 1971 (ikä 52) Ateena, Kreikka
Ammatti:  Laulaja
Muusikko
Aktiivisena:  1989-
Tyylilajit:  Pop
Levy-yhtiöt:   BMG Greece  Sony Music Greece  Alpha Records  Virus Music  Friends Music Factory 
Aiheesta muualla
www.giorgosalkaios.com
  [ Muokkaa Wikidatassa ] [ ohje ]  
Giórgos Alkaíos (kreik. Γιώργος Αλκαίος, s. 24. joulukuuta 1971 Ateena, Kreikka), syntymänimeltään Giórgos Vasileíou (Γιώργος Βασιλείου), on kreikkalainen popmuusikko. Hänen uransa alkoi, kun hän esiintyi kreikkalaisessa tosi-tv-ohjelmassa. Alkaíoksen ensimmäinen single ”Ti ti” nosti hänet tunnetuksi kotimaassaan. Hänen omaleimainen musiikkityylinsä yhdistelee kreikkalaisia ja itämaalaisia elementtejä yhdessä modernin pop-musiikin kanssa. Tähän mennessä hänellä on viisi platinaa ja yhdeksän kultaa myynyttä albumia. Alkaíos myös edusti Kreikkaa Eurovision laulukilpailussa vuonna 2010 laulullaan ”OPA”. Kappaleella Alkaíos oli kahdeksas.
Nuoruus

Alkaíos syntyi Ateenassa kreikkalais-portugalilaisille vanhemmilleen. Heti hänen syntymänsä jälkeen perhe muutti Bostoniin, Yhdysvaltoihin, missä he asuivat kolme vuotta. Hieman vanhempiensa eron jälkeen, Alkaíoksen ollessa kolmevuotias, hän muutti isänsä kanssa takaisin Kreikkaan. Etupäässä isoäitinsä kasvattamana Alkaíos asui Chalándrissa ja vietti kesät Salamiksella ystäviensä ja sukulaistensa kanssa. Ensimmäisen työnsä hän sai 12-vuotiaana. Nuoresta iästä alkaen, Alkaíos näytti rakkautensa musiikkiin ja urheiluun. Kuusitoistavuotiaana hän keskeytti lukion tullakseen sähköasentajaksi.
Ura > Alkuvaiheet

Syyskuussa 1989 Alkaíos esiintyi 17-vuotiaana kreikkalaisessa tosi-tv-ohjelmassa Éla sto fos (Tule valoon), jossa esiintyi 1 500 uutta näyttelijää, laulajaa ja tanssijaa. Samana vuonna, kesällä, hän osallistui Mínos Volonákiksen näytelmän Antigóni (Sofokleen Antigone) koe-esiintymiseen, ja hänet valittiin näytelmään. Samalla hänestä tuli nuorin historiallisessa näytelmässä näytellyt näyttelijä ja nuorin historiallisessa teatterissa esiintynyt näyttelijä. Samana kesänä Alkaíos päätti keskittyä teatterin sijasta musiikkiin. Kesällä 1991 Alkaíos kiersi Kreikkaa yhdessä Chrístos Dántiksen kanssa ja saman vuoden syyskuussa hän osallistui Thessaloniki-laulukilpailuun kappaleella ”Den me théleis tolmiró”, ja alkoi virallisesti käyttää nimeä Alkaíos syntymänimensä sijasta. Voitettuaan kilpailun Alkaíos solmi levytyssopimuksen BMG Greece -levy-yhtiön kanssa. Ennen esikoisalbuminsa julkaisua Alkaíos alkoi kirjoittaa lauluja muille artisteille, kuten Alexialle ja Nótis Sfakianákikselle.
Ura > Esikoisalbumi

Vuonna 1992 Alkaíos julkaisi esikoisalbuminsa Me lígo... trak. Ensimmäiseltä albumilta julkaistusta singlestä ”Ti ti” tuli menestys Kreikassa ja se oli yksi ensimmäisestä kreikkalaisista kappaleista, mitkä yhdistelivät itämaista musiikkia yhdessä länsimaisen pop-musiikin kanssa. Seuraavien yhdeksän vuoden ajan Alkaíos teki yhteistyötä Gavrílis Pantzíksen kanssa ja monet sinä aikana julkaistuista albumeista myivät kultaa tai platinaa, kuten Ánef lógou, Entós eaftoú ja En psychró. Noina vuosina hänen tavaramerkikseen tuli musta, oikeaan käteen sidottu huivi.